Pentagon: Evacuările de pe aeroportul din Kabul se vor opera în ritm accelerat. Putem avea până la 9000 de plecări zilnice.
Pentagonul a declarat marți, 17 august, că vor accelera misiunile de evacuare de pe aeroportul din Kabul. În cadrul conferinței de presă, Hank Taylor a declarat că americanii au trimis 1000 de soldați în noaptea de luni spre marți, iar aceștia au evacuat 800 de persoane. Dintre aceștia, 165 erau americani. Hank Taylor: "Contăm pe 5000-9000 de plecări zilnice, dacă luăm în considerare maximul capacității noastre".
Oficialii din cadrul Pentagonului au susținut marți, 17 august 2021, o conferință de presă în care au spus că vor accelera evacurările de pe aeroportul din Kabul, relatează Associated Press.Statele Unite ale Americii au stabilit o linie de comunicare între militarii americani, care se ocupă de protecția și securitatea pistei, și talibani.Astfel, americanii au trimis 1000 de soldați în noaptea de luni spre marți pentru a evacua 800 de persoane.Dintre cele 800 de persoane, 165 erau americani, a declarat Hank Taylor, un oficial din cadrul Statului Major american.În zilele ce urmează vor mai ajunge și alte forțe militare americane pe aeroportul din Kabul care vor avea aceeași misiune.Hank Taylor a declarat "Contăm pe 5000-9000 de plecări zilnice, dacă luăm în considerare maximul capacității noastre".